CO POPRAD

Kurz Jogy v Krásnych Sadoch
2024-02-14 09:30 - 10:30 (Europe/Bratislava)
Lekcia jogy je príležitosť zastaviť sa, aktívne sa povenovať sebe, svojmu dychu a svojmu telu.
Posilníme oslabené, natiahneme poskracované. Okrem aktívneho pohybu sa uvoľníme v záverečnej relaxácii.
Každá lekcia je kompletný zážitok na úrovni pohybu a dychu.

Bylinky a veda v septembri
2024-09-25 09:00 - 10:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozývame vás na prednášku o liečivých rastlinách s Bc. Ľubomírou Homonnaiovou, ktorá sa uskutoční 25. septembra 2024 od 17:00 do 18:30 v Coworking Poprad.
Cena za prednášku je 12 eur.
Bc. Ľubomíra Homonnaiová je fytoterapeutka s bohatými skúsenosťami v oblasti liečivých rastlín, koučingu a lektorstva. Na prednáške sa dozviete o zdravotných benefitoch rastlín z nášho okolia, o ktorých poskytne vedecky podložené informácie, prepojené s tradičnými znalosťami.
Prihlásiť sa je potrebné aspoň deň vopred a to na čísle 0905 733 075.

SHOU MEI 2024 XIAO BING 100G
2024-09-24 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou bieleho čaju Shou Mei alebo Obočie dlhovekosti, ktorý je lisovaný do malého koláčika o hmotnosti 100g. Čajový nálev má v chuti jemné bylinkovo-kvetové tóny, ktoré sa v dochuti zmenia na ľahko ovocné.
Vstupné: 5 €

Aj zajtra je deň
2024-09-23 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Delia je manželka násilníckeho Ivana a matka troch detí. Manželka a matka. Toto sú role, ktoré ju definujú, a Delii to stačí. Je druhá polovica 40. rokov, a Rím, kde žije Delia so svojou rodinou, je zmietaný medzi dvoma pólmi – na jednej strane bieda, ktorá tu zostala po práve skončenej vojne, na druhej nový vietor prichádzajúcej liberalizácie. Celá rodina je nadšená z blížiacich sa zásnub ich milovanej najstaršej dcéry Marcelly, ktorá dúfa, že sa rýchlo vydá za dobrého chlapca z buržoáznej triedy Giulia, a konečne sa zbaví svojej trápnej rodiny. Delia nechce nič viac, ako má, prijíma svoj osud tak, ako jej bol daný, a jediné, po čom túži, je dobré manželstvo pre svoju dcéru. Ale príchod tajomného listu jej dodá odvahu zahodiť vopred určené plány a predstaviť si lepšiu budúcnosť nielen pre Marcellu, ale aj pre seba a iné ženy.

OSUDY VYSOKÝCH TATIER
2024-09-22 10:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Karol Skřípský – dokumentarista, fotograf, režisér, ktorý natočil viac ako 50 autorských filmov s horolezeckou tematikou, prevažne z Vysokých Tatier. Komentovaný krátky film, ktorý približuje tatranskú flóru a faunu, končiare a turistické trasy.

Putovanie za históriou Starého Smokovca špeciál
2024-09-22 02:10 - 09:00 | Stretnutie pred Tatranskou informačnou kanceláriou, Budova HZS, Starý Smokovec 23, Vysoké Tatry, 06201, Slovenská republika
Spoznaj históriu kúpeľníctva a ochutnaj minerálnu vodu Kyselka.

Tatranská cyklosloboda
2024-09-22 01:00 - 09:00 | Vysoké Tatry, Vysoké Tatry, Slovenská republika
Cyklojazda za nové cyklotrasy a bezpečné cesty vo Vysokých Tatrách (nielen pre cyklistov). Súčasťou podujatia je špeciálne vypravená Cykloelektrička z Popradu a Tatranskej Lomnice na štart cyklojazdy v Tatranskej Polianke. Cyklojazda končí v Tatranskej Lomnici, kde je pre všetkých účastníkov pripravené občerstvenie, tombola a voľný vstup do herne Detská Hračka.

Putovanie za históriou Nového Smokovca
2024-09-21 02:15 - 09:00 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Putovanie za históriou Nového Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Diskusia s autorkou Mirkou Kuľkovou
2024-09-20 10:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Pozývame vás na diskusiu s autorkou knihy Hotel Balkán Mirkou Kuľkovou. Budeme diskutkovať o knižke, samotnej autorke ako aj o zaradení knižky do Anasoft Litera 2024. Vstup je voľný.

BRP 27: Kristína Cichý Kováčiková – Ako zamestnaneckí ambasádori menia vnímanie značky
2024-09-20 00:00 - 02:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Po letnej prestávke pokračujú biznis raňajky! Na 27. vydaní privítame špeciálneho hosťa – Kristínu Cichý Kováčikovú, ktorá nás oboznámi s piatimi spôsobmi, ako zamestnaneckí ambasádori dokážu výrazne ovplyvniť a meniť vnímanie firemnej značky.
Kristína Cichý Kováčiková je odborníčka na tvorbu LinkedIn® stratégií, ktorá inšpiruje ľudí, aby sa stali angažovanými ambasádormi svojich firiem. Pomáha spoločnostiam vytvoriť systém, nástroje a procesy, ktoré podporujú kreativitu a umožňujú zamestnancom aktívne šíriť pozitívne povedomie o značke. Keď práve netvorí stratégie pre LinkedIn®, nájdete ju so štetcom v ruke alebo na dlhých prechádzkach za chutným koláčom.
Nenechajte si ujsť inšpiratívne ráno plné cenných rád a tipov!
Kúpiť lístok

Spúšť
2024-09-19 10:00 - 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na diskusiu s publicistom, spisovateľom a aktivistom Marekom Hudecom o jeho novej reportážnej knihe Spúšť s podtitulom Príbehy o láske a nenávisti. 🌈
❤️‍🩹 Marek v nej odkrýva tragické udalosti z októbra 2022 pred obľúbeným kvír podnikom Tepláreň. Rekonštruuje udalosti z osudného večera, skúma pohnútky vraha, no obzerá sa aj späť za zmarenými životmi Juraja a Matúša i za príbehom zranenej Radky.
Okrem toho v knihe neopomína aj širší kontext života LGBTI+ ľudí na Slovensku – od príbehu prvého slovenského kvír aktivistu, cez temné obdobie averzných terapií za totality až po osudy tých, ktorí začali za svoje právo na lásku bojovať v porevolučných 90. rokoch. Kniha odkrýva históriu slovenských Pridov i referendum za rodinu, ktoré znamenalo zlom vo vnímaní LGBTI+ ľudí na Slovensku. Na pozadí týchto príbehov vnímame aj to, ako sa menila a mení slovenská spoločnosť. A nie vždy je to k lepšiemu.
🌈 Reportážna kniha Spúšť vznikla na základe rozhovorov s viac, než päťdesiatimi ľuďmi – blízkymi obetí, svedkov a svedkýň z miesta činu, kvír ľudí zasiahnutých násilím v mesiacoch pred i po vražde, pamätníkmi a pamätníčkami na udalosti z blízkej či vzdialenejšej minulosti.
S Marekom sa bude rozprávať Zuzana Suchá.
Diskusia je súčasťou festivalu Absynt naživo, ktorý z verejných zdrojov podporil Fond na podporu umenia.
📸 Foto autora: Natália Nágelová

Cvičenie pre zdravú ženu
2024-02-22 08:30 - 10:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

SHOU MEI CHEN PI XIAO FANG
2024-09-18 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka zaujímavého čaju, ktorý je novinkou v našej čajovni – biely čaj Shou Mei lisovaný spolu s mandarínkovou kôrou do malých 5g tehličiek. Nesie v sebe obvyklé stopy bieleho čaju, doplnené o nezameniteľnú citrusovo-mandarínkovú arómu.
Vstupné: 5 €

RYSAVÁ JALOVICA
2024-09-18 10:00 | Dom Kultúry, Štefánikova 99/72, Poprad, 05801, Slovenská republika
DIVADELNÁ JESEŇ Divadlo mladých Šuňava uvedie inscenáciu známej Kukučínovej prózy Rysavá jalovica. Táto skvelá veselohra, ktorá jedinečným spôsobom vyrozpráva takmer neuveriteľný príbeh dedinčana Adama Krta a jeho trampoty s novonadobudnutou a vzápätí stratenou jalovičkou. V réžii Vlada Benka.
Zmena programu vyhradená!
Vstupné: 5 €
Predpredaj: www.poprad.kultura.sk
Info: 052/16 186

Zázrak v tieni Mesiaca – Petr Horálek
2024-09-18 09:00 | Cukráreň Malý princ, Dostojevského 3313/12, Poprad, 058 01, Slovenská republika
A aby tých pozvánok nebolo málo, tu jedna unikátna, pretože pozýva po dlhej dobe na Slovensko. V deň očakávaného zatmenia Mesiaca (ale až večer, zatiaľ čo zatmenie je ráno) vás slovenských a samozrejme aj blízko nachádzajúcich sa českých priateľov rád uvidím v Poprade v Malý princ cukráreň, a to na slovenskej premiérovej projekcii dokumentárneho filmu „Zázrak v tieni Mesiaca“. Tak si píšte do kalendára, budem sa na vás všetkých tešiť.

Boj o Tatry 4
2024-09-17 10:00
Boj o Tatry 4 sa uskutoční 19. októbra 2024 o 18:00 v aréne Poprad a prinesie štvrté pokračovanie tohto obľúbeného podujatia.
Na programe budú amatérske aj profesionálne zápasy v boxe a kickboxe, kde sa predstavia bojovníci rôznych kategórií a úrovní. Návštevníci sa môžu tešiť na vzrušujúce súboje, ale aj na bohatý sprievodný program, ktorý bude zahŕňať tombolu a charitatívnu zbierku na podporu miestnych projektov. Boj o Tatry 4 sľubuje skvelý športový zážitok pre všetkých milovníkov bojových umení.
https://predpredaj.zoznam.sk/sk/listky/boj-o-tatry-4-2024-10-19/?fbclid=IwY2xjawFWb81leHRuA2FlbQIxMAABHSqnXwp6FF5p_ngumq9ik-qJQDEqL8XrjI3B4E3brkN4eHudE-P0Bs1w3g_aem_LMrhkz9PjybZ0xEzjllOng

Kos
2024-09-16 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Jar 1794, Poľsko sa zmieta v nepokojoch. Do krajiny sa vracia generál Tadeusz „Kos“ Kościuszko a plánuje zmobilizovať poľskú šľachtu a roľníkov, aby vyvolali povstanie proti Rusom. Sprevádza ho jeho verný priateľ a bývalý otrok Domingo. Kościuszka prenasleduje bezohľadný kapitán ruskej kavalérie Dunin, ktorý sa snaží generála zajať skôr, ako vyvolá národné povstanie.

INTERHOTELY VYSOKÉ TATRY
2024-09-15 10:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Z archívu múzea premietame krátke film, v ktorých navštívime vnútro Interhotelov. Ako fungovali tatranské gastroprevádzky za socializmu.

Putovanie za históriou Štrbského Plesa
2024-09-15 02:00 - 09:00 | Stretnutie na peróne (zadný vchod stanice na Štrbskom Plese), Štrbské pleso, Vysoké Tatry, Slovenská republika
Putovanie za históriou Štrbského Plesa je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Masaker pod Tatrami 2
2024-09-14 11:00 | ROCK Fabric, Podtatranská 149/7, Poprad, 05801, Slovenská republika
HUMILIATION
Malajzíjska old school death metalová jednotka Humiliation vyráža dobyť Európu a svoje vojnové ťaženie začne jediným koncertom na Slovensku, o to práve v Poprade!!!
https://www.facebook.com/HumiliationMalaysiaDeathMetal
Tatry si však nedáme, preto nám na pomoc prídu tieto supporty:
EXORCIZPHOBIA
Češi sú stále naši bratia, tak pomoc z ich strany bola jasná. Jedna z najlepších nielen českých thrash metalových kapiel po rokoch opäť u nás!
https://www.facebook.com/EXORCIZPHOBIA
CHAINSWORD
Tatry patria aj poliakom, preto na ich záchranu dorazí delostrelecká brigáda Chainsword.
Opäť old school death metal tej najvyššej kvality!!!
https://www.facebook.com/Chainswordband
BRAIN DEALERS
Do prvej línií so svojim death metalom nástúpia jediný zástupcovia Slovenska, čoraz populárnejší Brain Dealers!!!
https://www.facebook.com/braindealers

Občianske zhromaždenie
2024-09-12 10:00 - 11:00 | Nám. sv. Egídia
Poprad za Demokraciu pozýva na ďalšie občianske zhromaždenie, ktoré sa uskutoční 12. septembra o 18:00 hod. Stretneme sa na tradičnom miestne, na Námestí sv. Egídia pred OC Forum. Medzi rečníkmi vystúpia aj Wanda Admik Hrycová a Katarína Koščová.

Zimné prázdniny
2024-09-09 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Dopraj si voľno, aby si sa naučil niečo dobré.
Profesor Hunham (Paul Giamatti) je človek, ktorého by za učiteľa nechcel žiadny normálny študent. Je to postarší, mrzutý samotár, ktorý sa skôr, ako v súčasnosti, lepšie orientuje v antickej literatúre a každým, kto nezdieľa jeho svetonázor hlboko pohŕda. Mladý Angus (Dominic Sessa) je študent, ktorého by žiadny normálny profesor nechcel vo svojej triede. Magnet na problémy, rebel bez príčiny, ničiteľ a narušiteľ školských pravidiel. Títo dvaja zostanú počas vianočných prázdnin na univerzitnej pôde, pretože ani jeden z nich nemá kam ísť. Učiteľ je sám a študent nezapadá do prázdninových plánov svojich rodičov. “Svätú” trojicu dopĺňa školská kuchárka Mary, ktorá nie je vianočne naladená, pretože sa práve dozvedela, že jej syn zahynul vo vojne vo Vietname. Šanca na to, že si k sebe tieto tri osamelé duše nájdu cestu je takmer nulová. Ale zázraky sa dejú a niekedy stačí len trochu dobrej vôle, aby sme videli, že ľudia môžu byť v skutočnosti iní, ako sa na prvý pohľad zdajú.
Herci Paul Giamatti a Joy Randolph Da’Vine získali za svoje výkony vo filme Zlaté glóbusy, film bol nominovaný aj v kategórii Najlepšia komédia/muzikál a od prvých projekcií sa teší nadšeným ohlasom kritikov i širokej verejnosti. “Hunhamov hrdina Marcus Aurelius raz napísal: Dopraj si voľno, aby si sa naučil niečo dobré. Poslúchnite jeho radu a pozrite si tento film.”

Kubánska latino párty Fête Blanche
2024-09-07 11:00 | PREZO restaurant, Dlhé Hony 5268/9, Poprad, 05801, Slovenská republika
7. Septembra ožije POPRAD na akcii ktorá tu ešte nebola! Fête Blanche! Príďte si vychutnať skvelú kubánsku hudbu. P.s. Nezabudnite sa nahodiť do bieleho.
Rezervácie na čisle: +421 52/776 22 22
Tešíme sa na Vás. 😊

Čitateľský klub v Poprade
2024-09-04 11:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Debatu budeme venovať knihe Než se rozdělíme.
Stretnutie prebieha v samostatnej miestnosti v kaviarni Espresso Bar, kde si môžete k debate vybrať nápoje z aktuálnej ponuky.
Knižku si môžete zakúpiť aj v Christianii -https://www.christiania.sk/eshop/promo/citatelsky-klub-poprad/
Noví členovia sú vítaní.

Umenie kvantovej komunikácie
2024-09-04 10:30 - 2024-09-23 10:21
Otvárame KURZ UMENIE KVANTOVEJ KOMUNIKÁCIE
Komunikujme pokojne v nepokojnom svete
Od 4. Septembra 2024
V čase od 18:30 do 19:30 hod.
V priestoroch SPEJS Yoga Studia
Na Námestí Sv. Egídia 45/78, Poprad
Hodnota výmeny je 60 € za 7 lekcií
Kurz je určený pre tých, ktorí cez poznávanie seba samého majú odvahu pracovať na transformácii osobných nastavení do nových energií neutrality, pokoja, rovnováhy a súcitnej komunikácie.
A čo sa s nami naučíte?

Revolučný spôsob vnímania svojho jazyka
Ako rekakalibrovať energiu vloženú do slov
Ako súcitne hovoriť
Zručnosti Vedomej komunikácie
Mierové riešenia pre život cez kultiváciu osobného Vedomia
Zlepšenie kvality života
Zdravší spôsob komunikácie a spojenia s inými ľuďmi

SLOVÁ MOŽU TVORIŤ, LIEČIŤ, BOLIEŤ ALE AJ ZABÍJAŤ.
Pozývame Vás absolvovať túto transformačnú cestu za pomoci cenných
nástrojov, ktoré nám tu zanechali predchádzajúce generácie.
Kurz bude realizovaný pod vedením skúsenej akreditovanej lektorky Sity Navjot Kaur.
Kontakt, informácie, prihlášky: 0918 566 077

Beseda s témou Moc bezmocných - sila občianskej spoločnosti
2024-09-04 10:00 - 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
Občianska iniciatíva Poprad za Demokraciu pozýva na besedu so sociológmi, manželmi Zorou a Martinom Bútorovými v stredu 4. septembra o 18:00 v kníhkupectve Christiania. Témou besedy bude Moc bezmocných – sila občianskej spoločnosti. Tešíme sa na vašu účasť.
